Bikfordo virvutė

Bikfordo virvutė, padegamoji virvutėBickfordo virvutė. Visuotinė lietuvių enciklopedija. Nuoroda tikrinta 2025-03-11. – iš lėto deganti virvutė (ugnies laidas), uždegama iš galo. Šia virvute padegamas sprogstamosios medžiagos sprogdiklis (kapsulė). Susideda iš parako šerdies ir apvalkalo, kuris nepralaidus drėgmei. Skersmuo 5–6 mm. Daugiausia naudojama Bikfordo virvutė, deganti 1 cm/s greičiu.

Užpatentavo V. Bikfordas 1831 m. (Anglija).

Istoriniuose šaltiniuose minima, kad Bikfordo dagtis buvo naudojama ir Lietuvoje. Pavyzdžiui, 1919 m. birželio mėn. vokiečiai, traukdamiesi iš Kauno, ketino susprogdinti Kauno centrinę elektrinę, padegdami Bikfordo dagtis šešiose vietose, tačiau kariškis M. Nurka, rizikuodamas gyvybe, nukirpo dagtis ir išgelbėjo elektrinę.K. Petrėnas, Kaip kap. Nurka išgelbėjo Kauno elektros stotį, Lietuvos aidas, 1933-04-01, p. 4. Nuoroda tikrinta 2025-03-11.

 Išnašos 

Kategorija:Sprogdinimo technika